MESTO PRIEVIDZA
    
       Materiál Mestského zastupiteľstva v Prievidzi

Materiál MsZ č. 51/18
Mestská rada:    	     18.06.2018
  							Mestské zastupiteľstvo:   25.06.2018

N Á V R H
plánu kontrolnej činnosti hlavnej kontrolórky 
a zamestnankyne útvaru hlavnej kontrolórky na II. polrok 2018

Predkladá a spracovala: Ing. Henrieta Pietriková Gebrlínová, hlavná kontrolórka mesta

Napísala: Ing. Henrieta Pietriková Gebrlínová

v Prievidzi, dňa 06. júna 2018

Návrh na uznesenie: 

Mestská rada:

I.	berie na vedomie
Návrh plánu kontrolnej činnosti hlavnej kontrolórky a zamestnankyne útvaru hlavnej kontrolórky na II. polrok 2018

Mestské zastupiteľstvo:

Uznesenie č.     /18
I.	berie na vedomie
Návrh plánu kontrolnej činnosti hlavnej kontrolórky a zamestnankyne útvaru hlavnej kontrolórky na II. polrok 2018

II.	schvaľuje- neschvaľuje
Plán kontrolnej činnosti hlavnej kontrolórky a zamestnankyne útvaru hlavnej kontrolórky na II. polrok 2018

	
V súlade s príslušnými ustanoveniami zák. č. 369/1990 Zb. o obecnom zriadení v znení neskorších predpisov predkladám návrh plánu kontrolnej činnosti na II. polrok 2018.

N á v r h 
plánu kontrolnej činnosti hlavnej kontrolórky
a zamestnankyne útvaru hlavnej kontrolórky 
na II. polrok 2018
	
	Predmetný návrh plánu kontrolnej činnosti bude dňa 07.06.2018 zverejnený na úradnej tabuli mesta, čím bude dodržaná podmienka podľa vyššie citovaného zákona spočívajúca v povinnosti zverejniť plán najneskôr 15 dní pred rokovaním MsZ spôsobom v meste obvyklým a bude prerokovaný na zasadnutí mestskej rady dňa 18.06.2018.

A.	Tematické kontroly: 
1.	Kontrola dodržiavania a uplatňovania všeobecne záväzných právnych predpisov a interných noriem mesta v oblasti poskytovania a použitia účelových dotácií z rozpočtu mesta u vybraných osôb, ktorým boli dotácie poskytnuté
kontrolované obdobie:2017

2.	Kontrola stavu a vývoja dlhu podľa zák. č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p.
kontrolované obdobie: k 30.09.2018

      3.  Kontrola procesov verejného obstarávania , objednávok, zmlúv a faktúr a z nich       
           vyplývajúcich plnení s dôrazom na hospodárnosť, efektívnosť, účelnosť v spoločnosti                
           Technické služby mesta Prievidza s.r.o.
           kontrolované obdobie: 2017

B.	Pravidelné kontroly: 
1.	Kontrola plnenia uznesení MsZ

C.	Ostatné kontroly
1.	Kontroly vykonávané na základe uznesení MsZ, ak vec neznesie odklad
2.	Kontroly vykonávané na základe podnetu primátorky mesta, ak vec neznesie odklad
3.	Kontroly vykonávané z vlastného podnetu na základe poznatkov, o ktorých sa hlavná kontrolórka dozvedela pri výkone svojej činnosti
4.	Vybavovanie podnetov prijatých v súlade so zákonom č. 307/2014 Z.z. o niektorých opatreniach súvisiacich s oznamovaním protispoločenskej činnosti

D.	Stanoviská
1.  Vypracovanie odborného stanoviska k návrhu rozpočtu  mesta na rok 2019 pred jeho 
     schválením v MsZ

Návrh plánu kontrolnej činnosti bol zverejnený na úradnej tabuli mesta Prievidza dňa 07.06.2018